     ★ সেই রাত্রিটা ★

           লাকী বিশ্বাস

ওই যে নীল প্রজাপতির  ভিড়ে

একটা রাত কাটিয়েছিলাম!

কত শত প্রজাপতিরা ডানা মেলে

আমায় কত যত্ন আগলে রেখেছিলো সেই রাত্রিটা।

হাজার হাজার জোনাকি পোকা

তার ঝিমু ঝিমু আলোয়

আমাকে পাহাড়া দিয়েছিলো,

সেই রাত্রিটা,,

সেই রাত্রিটা আমার দারুন কেটেছে!

আমি খুব শান্তিতে ছিলাম,

মৃদু বাতাস আমার গাঁয়ে আচমকা ছুঁয়ে গিয়েছিলো,

আমি দারুন এক অনুভূতির জগতে

চলে গিয়েছিলাম

সেই রাত্রিটায়

একদল ঘাস ফড়িং এসে লাফিয়ে ঝাঁপিয়ে আমায় নাচ দেখিয়েছিলো,

আমায় খুশি করবে বলে।

এতো সুন্দর আর এতো নিঁপুন নাচে আমায় মাতিয়ে তুলেছিলো সেই রাত্রিটা।

সেই রাত্রিটা ছিলো ঘোর অমাবস্যা,

গাছের নিচে পাতার ছায়ায় আশ্রয় নিয়েছিলাম,

তখন পাতারা আমায় মর্মর শব্দে গান শুনিয়েছিলো।

দারুন সুরেলা কণ্ঠে!

আমি স্তব্দ হয়ে শুনেছিলাম শুঁকনো পাতার গান।

উপভোগ করেছি সেই রাত্রিটা

তারপর....

বকুল ফুল তার সুরভিত সুভাসে

ঘুম পাড়িয়ে দিয়ে চলে গিয়েছিলো

সেই রাত্রিটায়....